Oficiālais Vēstnesis L 028 , 06/02/1996 Lpp. 0009 - 0010



Komisijas Regula (EK) Nr. 215/96 (1996. gada 2. februāris) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 3009/95 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti tabulas 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3], kurā grozījumi izdarīti ar Komisijas Regulu (EEK) Nr. 2454/93 [4]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 2. februārī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 319, 30.12.1995., 1. lpp. [3] OV L 302, 19.10.1992., 1. lpp. [4] OV L 253, 11.10.1993., 1. lpp. -------------------------------------------------- PIELIKUMS Preču Apraksts | Klasifikācija (KN kods) | Pamatojums | 1 | 2 | 3 | 1.Izstrādājumu komplekts bumbas spēlei, kuras pamatā ir basketbols, kas sastāv no:metāla riņķa, kura diametrs nepārsniedz 45 cm un kuram piestiprināts tīkls bez dibena,koka dēļa, kuru ir paredzēts piekarināt pie durvīm vai sienas un kuram piestiprina metāla riņķi. | 95039055 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu un KN kodu 9503, 950390 un 95039055 aprakstu. Šie izstrādājumi nav sporta piederumi pozīcijas Nr. 9506 nozīmē, īpaši izmēra un konstrukcijas dēļ. | 2.Priekšmetu komplekts bumbas spēlei, kuras pamatā ir basketbols, kas sastāv no:plastmasas kastes ar turpmāk aprakstītajiem priekšmetiem, kas kalpo par pamatu iekārtai, kuru var nosvērt lejup ar ūdeni vai smiltīm,metāla riņķa, kura diametrs nepārsniedz 45 cm un kuram piestiprināts tīkls bez dibena,koka dēļa ar daudzkrāsainu zīmējumu, kas ir jāpiestiprina statīvam un kuram piestiprina metāla riņķi,statīva, ko veido plastmasas caurules, kuru augstumu var regulēt no 1 līdz 1,65 m. | 95039055 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu un KN kodu 9503, 950390 un 95039055 aprakstu. Šie izstrādājumi nav sporta piederumi pozīcijas Nr. 9506 nozīmē, īpaši izmēra un konstrukcijas dēļ. | 3.1994. gada izlaiduma "Mercedes AMG" automašīnas modelis, ražots masveidā, mērogā 1:43, piestiprināts pie plāksnes.Virsbūve no cinka lējuma ar dažādu marķējumu.Dažas detaļas (piem., priekšējie lukturi, aizmugures lukturi, logu rāmji) ir gatavoti pēc šablona.Visas citas detaļas ir gatavotas no plastmasas (piem., spoileris, stikla tīrītāji, durvju rokturi, ārējie spoguļi, stūre). | 95039051 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 9503, 950390 un 95039051 aprakstu. Izstrādājums ir paredzēts kā precīzs modelis izklaides mērķiem. | --------------------------------------------------